થરાદથી ડીસા હાઇવે પાસેના પડાદર ગામના પાટિયા પાસે સામેથી પૂરઝડપે આવેલા જીજે 12 બીટી 7847 નંબરના ટેન્કરના ચાલકે ખોટી સાઇડમાં આવીને જીપને ધડાકાભેર ટક્કર મારતાં જીપચાલક લક્ષ્મણગીરી તથા ભગાભાઇ અને તેમની પત્ની બબીબેનનું સ્થળ પર જ મોત થયું હતું. જીપમા સાત મુસાફરો હતા. ચારને ગંભીર હાલતમાં 108ની મદદથી થરાદના સરકારી અને ખાનગી દવાખાને સારવાર માટે લઇ જવાયા હતા. પોલીસે નાસી છૂટેલા ટેન્કર ચાલક સામે ગુનો દાખલ કરી વધુ કાર્યવાહી હાથ ધરી હતી.